Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 941/11/8806	Košice, 3.4.2012
EEČ : 2-65-65-2012

U Z N E S E N I E

Trestná vec:	obvinený XXXXX 
Prečin:	ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice-okolie
Rozhodnutie:
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	trvalé bydlisko: XXXXX
OR PZ Okresnému dopravnému inšpektorátu Košice - okolie
Skutková veta:
v okrese Košice - okolie za obcou Budimír dňa 3.12.2011 v čase okolo 03.15 hod. po štátnej ceste I/68 v km. 105,04 v smere jazdy na Košice viedol osobné motorové vozidlo zn. Škoda Felícia, EČ.: KS 702 BF, potom, čo požil presne nezistené množstvo alkoholických nápojov, ktorými si privodil opilosť najmenej s 0,4762  mg/l,  pričom počas jazdy spôsobil menšiu dopravnú nehodu, pri ktorej došlo ku škode XXXXX, čím ohrozoval ostatných účastníkov cestnej premávky,

Právna veta:
nejde o prečin, ale ide  o skutok, ktorý by mohol byť priestupkom.

Odôvodnenie:
Uznesením vyšetrovateľa Ministerstva vnútra Slovenskej republiky, sekcie kontroly a inšpekčnej služby, úradu inšpekčnej služby, odboru inšpekčnej služby - východ v Košiciach, sp. zn. ČVS:SKIS-48/IS-4-SV-2011  dňa 3.12. 2011  bolo začaté  trestné stíhanie a toho istého dňa mu bolo vznesené obvinenie XXXXX   za prečin ohrozenia pod vplyvom návykovej látky podľa § 289 ods. 1 Tr. zák., ktorý mal spáchať na tomto skutkovom základe ako je to uvedené vo výrokovej časti tohto uznesenia.
Preskúmaním vyšetrovacieho spisu som sa s návrhom  vyšetrovateľa na postúpenie trestného stíhania obvineného   stotožnila pretože v danom prípade neboli naplnené pojmové znaky skutkovej podstaty pre ktorú bolo vznesené  obvinenie.  
Vychádzajúc zo znaleckého posudku z odboru Zdravotníctvo a farmácia, odvetvie Toxikológia bolo zistené, že údaje o množstve požitého alkoholu obvineným sú rozporné.
Podľa vyjadrenia znalkyne výpočty v znaleckom posudku sú teoretické a množstvo požitých alkoholických nápojov v prepočte na promile bolo znalkyňou určené na základe bilančného prepočtu a po odčítaní z reálne nameraných hodnôt etylalkoholu v krvi u obvineného hodnotu, ktorú by mal mať po vypití a vstrebaní svedkom uvádzaného množstva alkoholických nápojov,  kde mal by mať obvinený v čase dopravnej nehody v krvi koncentráciu etylalkoholu v prípade
Oba vyššie uvedené hodnoty promile alkoholu v krvi  u obvineného XXXXX nedosahujú hranicu 1promile, ktorá je potrebná pre naplnenie skutkovej podstaty prečinu ohrozenia pod vplyvom návykovej látky podľa § 289 ods. 1 Trestného zákona.
Zhodnotiac výsledky znaleckého posudku nie je možné objektívne stanoviť, že obvinený mal v kritickom čase viac ako 1 promile alkoholu v krvi a teda nebola ani  naplnená skutková podstata prečinu ohrozenia pod vplyvom návykovej látky podľa § 289 ods. 1 písm. c/ Tr. zák.
V danom prípade ide o priestupok proti pravidlám cestnej premávky o ktorom je príslušný rozhodnúť Okresný dopravný inšpektorát Košice - okolie.
Preto bolo potrebné rozhodnúť atak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka